מוזיאון רכבת ישראל

הכניסה למוזיאון הרכבת בחיפה
המבנה למוצגים גדולים שימש בעבר מוסך קטרים של הרכבת החיג'זית
חן מלינג, מנהל המוזיאון הנוכחי
מוזיאון רכבת ישראל הוא מוזיאון הרכבת הלאומי בישראל. המוזיאון נמצא בבעלות רכבת ישראל וממוקם בתחנת הרכבת חיפה מזרח. תחנה זו הייתה בעבר תחנת הרכבת העיקרית בחיפה, והיום אינה פעילה לתנועת נוסעים. המוזיאון נפתח בחודש מרץ 1983 כיוזמה של מנכ"ל הרכבת דאז, צבי צפרירי, ומר אילן פלקוב מנהלו הראשון של המוזיאון. מנהלו הנוכחי של המוזיאון הוא חן מלינג.

המוזיאון נמצא משני עבריו של מגרש המסילות בתחנת חיפה מזרח והמעבר מחלק אחד של המוזיאון למשנהו מתאפשר על גבי גשר להולכי רגל, ממנו ניתן לצפות על תנועת הרכבות ואף על חלקים מן העיר חיפה. בעבר שכנו במקום גם משרדי הנהלת רכבת ישראל שעברו אל תחנת הרכבת לוד.

== אוספי המוזיאון ==
המוזיאון מציג את ההיסטוריה של התחבורה המסילתית בישראל ובמדינות השכנות החל מתחילתה בשנת 1892. למיקומו של המוזיאון חשיבות היסטורית, המבנה בו מוצג ציוד נייד שימש בעבר כמוסך קטרים של הרכבת החיג'זית, אשר פעלה במקום החל משנת 1905 ואילו המבנה בו מוצגים קטנים יותר, שימש בעבר כאחד המחסנים בתחנת הרכבת בימי השלטון העות'מאני. במוזיאון אוספים של ציוד נייד כולל קרונות, קטרים וציוד הנדסי, שלטי רכבות, כרטיסי רכבות מתקופות שונות, אוסף בולי רכבות, ועוד. חלק מן התצוגות במוזיאון נמצאות במבנים וחלקם בחצרות המוזיאון. למוזיאון ספרייה הכוללת ספרות מגוונת בנושאי הרכבת.

== מוצגים בולטים ==
בינואר 2019 הועברו למוזיאון הרכבת כמה קטרים וקרונות שהוצגו מ-1988 בחצר מוזיאון ארץ ישראל בתל אביב. הללו יוצגו מחדש במוזיאון הרכבת מ-2020 לאחר שישופצו וישוחזרו לצורכי התצוגה.

דגמי רכבות בקנה מידה HO המבוסס על הטופוגרפיה של הרי ירושלים.

<gallery widths="200px" heights="200px" perrow="5">
קובץ:Locomotive no.10.JPG|קטר קיטור מסילה צרה 0-6-0 מס' 10, קטר הקיטור האחרון שנותר בישראל. הקטר נבנה על ידי חברת קראוס בגרמניה בשנת 1902 ושימש לעיתוק רכבות ברכבת החיג'זית (רכבת העמק).
קובץ:Haifa RM 02.jpg|קרון עזר (tender) של קטר קיטור P-class משנת 1935.
קובץ:Deutz 0-4-0DM No. 201.jpg|קטר עיתוק דיזל-הידראולי מס' 203 (צבוע כ-201) מדגם F12L 614 נבנה ב-1958 בגרמניה על ידי חברת Deutz
קובץ:Haifa-Railway-Museum-1206c-Esslingen-diesel-shunter-1956-7.jpg|קטר עיתוק דיזל-הידראולי מס' 212 מתוצרת חברת אסלינגן הגרמנית.
קובץ:IsraelRailwaysLoco163.jpg|קטר מס' 163 EMD G16 , מתוצרת ג'נרל מוטורס, היה בבעלות הרכבת המצרית () עד למלחמת ששת הימים, אז נפל שלל והועבר לשירות רכבת ישראל, היה בשירות רכבת ישראל עד תחילת שנות התשעים. ב-2019 עבר שיחזור ונצבע בצבעי "הרכבת הלאומית המצרית".
קובץ:Haifa-Railway-Museum-1118b.jpg|קטר מס' 102 דגם G-12 מתוצרת SAFB הבלגית, מראשוני קטרי הדיזל בישראל, היה בשירות רכבת ישראל עד תחילת שנות התשעים. בצביעה המקורית, לקראת סוף עבודות השיחזור.
קובץ:Haifa-Railway-Museum-1189b-Birmingham-Rail-Carriage-and-Wagon-saloon-coach-1922.jpg|קרון טרקלין מס' 98. הקרון נבנה באנגליה בשנת 1922 עבור קציני הרכבת המנדטורית ואורחים חשובים. הוא שימש בין היתר את הקיסר היילה סלאסי מאתיופיה, את המלכה אליזבת מבלגיה ואת וינסטון צ'רצ'יל (לימים ראש ממשלת בריטניה).
קובץ:Haifa-Railway-Museum-1251b-Baume-et-Marpent-ambulance-coach-c1893.jpg|קרון אמבולנס מס' 4720, שימש בעת מלחמת העולם הראשונה את הצבא המלכותי הבריטי להעברת חיילים פצועים. הוא נבנה בבלגיה בשנת 1893 עבור הרכבת המצרית.
קובץ:Brake Van No.1419 La Brugeoise 1939.jpg|קרון בילום מס' 1419 תוצרת La Brugeoise, בלגיה, 1939, 23.4 טון, שירת בארץ ישראל ברכבת המנדטורית
קובץ:Valley train cabin.JPG|קרון משא שנבנה בבלגיה בשנת 1909 ושימש ברכבת העמק
קובץ:Israel Railway Museum Steam Cranes.jpg| מנופי קיטור מימי המנדט הבריטי ששימשו להרמת קטרים שנשמטו מן המסילה. C-25-1 (האדום) נבנה בשנת 1918 על ידי חברה ".Cowans, Sheldon and Co" באנגליה, עבור חיל ההנדסה המלכותי. C-30-1 (הירוק) נבנה ב-1950 עבור הרכבת המצרית ונפל שלל במלחמת סיני והועבר לשירות רכבת ישראל.
קובץ:Passenger coach Carel-Fouche No. 93 Stainless steel Israel Railways Museum.jpg|קרון נוסעים מס' 93, מסדרת קרונות בעלי גוף פלדת אל-חלד (נירוסטה). נבנה ב-1965 על ידי חברת Carel-Fouche עבור הרכבת הצרפתית כקרון מחלקה ראשונה A9 מהסדרה DEV-Inox. באמצע שנות ה-80 הוסב לקרון מחלקה שנייה עם הסימול B10½t. בשנת 1994 נרכש ביחד עם שאר הקרונות מדגם זה, על-ידי חברת 'הארגז', במסגרת חוזה לשיפוץ קרונות של רכבת ישראל, ובהמשך הועברו לבעלות רכבת ישראל. ברכבת ישראל פעלו 8 קרנות כאלה והם הופעלו רק כמערכים בהם כל הקרונות הם מדגם זה מלבד קרון הכח, קרונות מסוג זה עבדו ברכבת ישראל שנים בודדות, עד תחילת שנות ה-2000.
קובץ:Mk. 2C coach No. 688 Israel Railways Museum.jpg|קרון נוסעים מס' 688, דגם Mk. 2C נבנה ב-1970, היה בשימוש הרכבת הבריטית, ונמכר לרכבת ישראל ב-1977 כהזמנה מיוחדת, היה בפעילות רכבת ישראל עד לשנת 1997.
קובץ:Israel Railways ABB Scandia IC3 no. 7201 in Israel Railway Museum.jpg|קרונוע מס' 1, דגם IC3 נבנה ב-1992, היה בשירות רכבת ישראל עד לשנת 2023.
קובץ:Israel Railways DVT no. 302 in Israel Railway Museum.jpg|קרון ניהוג מס' 302, דגם פוש פול ספרדי נבנה ב-1995, היה בפעילות רכבת ישראל עד לשנת 2022.
</gallery>

== ראו גם ==

* דגמי רכבות
* מוזיאון מסילות הברזל הרוסיות

== קישורים חיצוניים ==

* 
* [http://www.rail.co.il/HE/Enjoy/Pages/museum.aspx על המוזיאון], באתר רכבת ישראל
* [http://www.mapah.co.il/?p=1321 רכבת מלאה בהפתעות], מאמר התרשמות וגלריית תמונות
* [https://he.shimoor.com/architectural-program-the-israel-railways-museum תחנת רכבת חיפה מזרח: מוזיאון הרכבת, פרוגרמה ותכנון, 2019-2021, אדריכלית רות ליברטי-שלו, אדריכלית עדי הר-נוי]
* 

== הערות שוליים ==

רכבת ישראל, מוזיאון
קטגוריה:ההיסטוריה של רכבת ישראל
קטגוריה:חיפה: מבנים לשימור
קטגוריה:ישראל: מוזיאוני תחבורה